cyanic-selkie/wikianc huggingface dataset:
Inerce
Inerce ikdienā
Katru dienu mums nākas sastapties ar inerci un tādēļ šai parādībai mēs nepievēršam lielu uzmanību. Ļaudis var izmantot terminu "inerce" pie griešanās, pie pretestības objekta, daudzuma, pie ātruma maiņas un dažbrīd tā ir inerce, atkarībā no konteksta (piemēram "šim objektam ir inerces loze"). Inerce dzīvē parādās gandrīz visur, uz katra soļa un mūsu izdarītās kustībās.
Inerce mākslā
Par Inerci Imants Ziedonis ir uzrakstījis dzejoli.
Alise Koučmena
Alise Mērija Koučmena (en; dzimusi, mirusi ) bija amerikāņu vieglatlēte. Piedalījusies augstlēkšanas sacensībās.
Londonā izcīnījusi zelta medaļu augstlēkšanas sacensībās ar rezultātu 1,68 m. Koučmena kļuva par pirmo melnādaino sievieti, kas Olimpiskajās spēlēs kļuvusi par čempioni. Skrējusi arī sprinta distances.
Tazi
Tazi ir tauta Piejūras novadā Krievijas Federācijas Tālajos austrumos. Etnoss izveidojies 19. gs. 80. gados sajaucoties ķīniešiem ar vietējām tungusmandžūru tautām nanajiem un udehiem. Valoda pamatā ķīniešu valodas dialekts ar daudziem aizguvumiem no udehu un nanaju valodām. 19. gs. beigās bija ap 1050 šīs valodas runātāju. Šodien valodu prot tikai vecāki tazi.
9. decembris
Vārda dienas
Tabita, Sarmīte
Brjanska
Brjanska (ru) ir pilsēta Krievijas rietumos, Brjanskas apgabala administratīvais centrs. Atrodas abos Desnas krastos.
13.—14 gadsimtā — neatkarīgās Brjanskas kņazistes galvaspilsēta. No 1356. gada — Lietuvas lielkņazistē, no 1500. — Maskavijā, Krievijā.
Osmoze
Osmoze (el — 'spiediens, grūdiens') ir izšķīdušu vielu sūkšanās caur puscaurlaidīgo membrānu.
Divos dažādas koncentrācijas šķīdumos, kurus atdala membrāna, šķīdinātāja daļiņām piemīt atšķirīgs brīvās enerģijas daudzums, šīm daļiņām ir dažāda aktivitāte. Jo koncentrētāks šķīdums, jo mazāka aktivitāte piemīt tā daļiņām. Osmoze novērojama, augam uzsūcot ūdeni caur saknēm no augsnes tāpēc, ka saknēs sāļu koncentrācija ir augstāka nekā augsnei. Osmotiskais spiediens – šķīduma tilpums, pieplūstot šķīdinātājam palielinās, līdz tam pietrūkst telpas, spiediens, kas darbojas uz šo telpu, ir osmotiskais spiediens, kas atkarīgs no šķīduma koncentrācijas un temperatūras.
Brjanska
Kopš 1944. gada Brjanska ir apgabala centrs. 1956. gadā Brjanskai pievienota kaimiņu pilsēta Bežica.
Osmoze
Atšķirība starp osmozi un difūziju
Osmozē notiek molekulu reakcija tikai starp tām daļām, kas tiek cauri puscaurlaidīgajai membrānai - tie ir šķidrumi vai gāzes. Difūzijā šādas membrānas nepastāv un reakcija notiek starp visām šķidruma vai gāzes un molekulu daļām.
Kevins Nolans
Kevins Entonijs Jenss Nolans (en; dzimis Liverpūlē, Anglijā) ir profesionāls angļu futbolists, spēlē uzbrūkoša pussarga pozīcijā. Viņš ir pārstāvējis Anglijas U-21 izlasi.
Pulmonālā ekspirācija
Cilvēku valodās pulmonālās ekspirācijas skaņas tiek radītas plaušu izelpas gaisa plūsmu izgrūžot (ekspirējot) caur muti vai degunu. Lielākā daļa skaņu gandrīz visās valodās ir pulmoniskas un ekspiratoriskas. Tikai hoisu valodās ir liels skaits atšķirīgu skaņu.
Ir iespējami pieci citi gaisa plūsmas mehānismi. Glotālie līdzskaņi var būt gan inspiratoriski (implozīvi līdzskaņi) gan ekspiratoriski (ežektīvi līdzskaņi). Ir arī velāri inspiratoriski līdzskaņi, kurus pazīst arī kā klikšķus.
Talsu ezers
Talsu ezers (arī Martinelli ezers) ir ezers Talsu pilsētas centrā.
Ezers veidojies subglaciāli. Tā platība ir 3,6 ha, vidējais dziļums 11,6 m, lielākais — 16,5 m. Krasti pārsvarā stāvi. Ezerā ir dzidrs ūdens, nedaudz aizauguši tikai dienvidu krasti. Aug lēpes, kalmes, niedres un vilkvālītes. Ezerā sastopamās zivis: rauda, plaudis, līnis, karūsa un līdaka. Blakus ezeram atrodas arī Talsu pilskalns, otrā krastā ir piemineklis Latvijas brīvības cīņu dalībniekiem — «Talsu koklētājs».
Teiču purvs
Teiču purvs ir purvs, kas atrodas Jersikas līdzenumā, Austrumlatvijas zemienē. Šis ir ne vien lielākais purvs Latvijā, bet arī Baltijā, apsteidzot gan 112 km2 plašo Lietuvas Čepkeļu, gan 110 km2 lielo Igaunijas Kureso purvu. Tā platība ir 19 587 ha, no kuriem 188 ha ir zemais purvs, savukārt 19 399 ha — augstais purvs. Lielākā daļa purva ietilpst Teiču dabas rezervātā.
Kūdras slānis ir vidēji 4,1 metru dziļš, lielākais dziļums — 9,5 metri. Kopējie kūdras krājumi purvā sasniedz 723,5 miljonus m3, no kuriem 86,1 miljons m3 ir rūpnieciski izmantojami.
1989. gadā ticis iekļauts Eiropas nozīmīgo putnu vietu sarakstā, 1971. gadā — starptautiskas nozīmes mitrāju sarakstā.
Teiču purva malā uzbūvēts skatu tornis par Eiropas savienības līdzkļiem.
Sabiles novads
Sabiles novads bija 2000. gadā izveidota pašvaldība Talsu rajonā, kurā apvienojās Sabiles pilsēta un Abavas pagasts. Novads likvidēts 2009. gadā, to kā divas atsevišķas administratīvās teritorijas iekļaujot Talsu novadā.
Alēns Bernārs
Alēns Bernārs (fr, ; dzimis ) ir bijušais franču peldētājs.
Viņš ir piedalījies divās Olimpiskajās spēlēs. 2008. gadā Pekinā izcīnīja visu triju kaluma medaļas: 100 m brīvajā stilā izcīnīja zeltu, 4×100 m brīvā stila stafetē Francijas komandas sastāvā ieņēma otro vietu, savukārt 50 m individuālajā brīvā stila distancē izcīnīja bronzu. 2012. gadā Londonā izcīnīja zeltu 4×100 m brīvā stila stafetē Francijas komandas sastāvā. Ar panākumiem startējis Pasaules čempionātā garajā baseinā, kur izcīnījis divas sudraba un trīs bronzas medaļas. Pasaules čempionātā īsajā baseinā izcīnījis zelta medaļu Francijas komandas sastāvā 4×100 m brīvā stila stafetē. Vairākas zelta un citu kalumu medaļas izcīnījis arī Eiropas čempionātā gan garajā, gan īsajā baseinā.
A. Bernāram iepriekš ir piederējuši vairāki pasaules rekordi. 2008. gadā viņš tika atzīts par Francijas gada labāko sportistu un gada labāko Eiropas peldētāju.
Mikroviļņu krāsns
Mikroviļņu krāsns ir virtuves ierīce, kurā cep vai uzsilda ēdienus un dzērienus. Darbības princips ir balstīts uz ūdens un citu polarizētu molekulu kustības ātruma palielināšanu produktā, iedarbojoties ar ultraaugstfrekvences radioviļņiem (mikroviļņiem). Parasti izmanto frekvenci 2,45 GHz. Rezultātā, atkarībā no pārtikas produkta blīvuma, produkts tiek viscaur vienmērīgi uzsildīts. Šāda iespēja nav pieejama nevienā citā produktu uzsildīšanas tehnoloģijā.
Protejs (pavadonis)
Protejs (el) jeb Neptūns VIII ir otrais lielākais Neptūna pavadonis. Tas ir arī lielākais iekšējais Neptūna pavadonis. Pavadonis nosaukts grieķu mitoloģiskā jūras dieva Proteja vārdā.
Atklāšana
Protejs tika atklāts, pārskatot Voyager-2 attēlus, kas tika uzņemti, 1989. gadā pārlidojot Neptūna orbītu. Sākumā šis pavadonis tika nosaukts S/1989 N 1. Stīvens P. Sinnots un Brandfords A. Smits paziņoja par atklājumu (IAUC 4806) 1989. gada 7. jūlijā.
Fiziskais raksturojums
Protejs (diametrs virs 400 km) ir lielāks par Nereīdu, kas tika atklāta no Zemes 1949. gadā. Tomēr Proteju no Zemes atklāt nav izdevies, jo tas atrodas pārāk tuvu pie Neptūna, kura atstarotajā gaismā tas kļūst neievērojams. Protejs ir viens no tumšākajiem Saules sistēmas objektiem, līdzīgi Saturna pavadonim — Fēbam tas atstaro tikai 6% Saules gaismas. Proteja virsma ir ļoti krāteraina (pārklāta ar meteorītu triecienkrāteriem) un neizrāda nekādas ģeoloģiskās aktivitātes pazīmes. Protejam ir neregulāra forma. Zinātnieki uzskata: ja Protejam būtu nedaudz lielāka masa, tas savas gravitācijas iespaidā iegūtu sfērisku formu. Kaut arī jāatzīst, ka Saturna pavadonis Mimass pēc masas ir mazāks par Proteju, bet tomēr tam ir apaļa forma.
Spirti
Spirti ir ogļūdeņražu hidroksilatvasinājumi, kam viens vai vairāki (vairākvērtīgajiem spirtiem) ūdeņraža atomi ir aizvietoti ar hidroksilgrupām (−OH). Spirtu molekulās hidroksilgrupa ir pie sp3 hibridizēta oglekļa atoma (kā piesātinātos ogļūdeņražos; t.i. bez dubultsaitēm vai trīskāršajām saitēm). Vienkāršāko piesātināto spirtu jeb alkanolu vispārējā formula ir CnH2n+1OH. Ļoti bieži ar jēdzienu 'spirts' saprot etanolu jeb etilspirtu. Spirti parasti ir stabilas vielas.
Var būt arī tādi spirti, kas bez hidroksilgrupas satur citas funkcionālās grupas (aminogrupas, aldehīdgrupas u.c.). Tos sauc par aminospirtiem, aldehīdspirtiem, ketospirtiem utt. Ja bez hidroksilgrupas vielas molekulā ir karboksilgrupa, tad vielu sauc par hidroksikarbonskābi un pieskaita organiskajām skābēm, nevis spirtiem. Spirtu molekulas var saturēt halogēnu atomus vai heterocikliskus grupējumus.
Dažreiz spirtus dēvē novecojušā nosaukumā par alkoholiem.
Spirtu atrašanās dabā un ieguve no dabas produktiem
Hidroksilgrupas saturoši savienojumi ir plaši izplatīti dabā. Ogļhidrāti ir uzskatāmi par daudzvērtīgiem aldehīdspirtiem vai ketospirtiem. To polimēri veido lielu daļu no augu ķermeņa. Daudzi ogļhidrāti ir svarīgas visu dzīvo organismu sastāvdaļas (riboze un dezoksiriboze ir nukleīnskābju sastāvā). Arī daudzvērtīgie spirti, kas atvasināti no cukuriem, dabā ir plaši sastopami (sorbīts, mannīts). Starp olbaltumvielas veidojošajām aminoskābēm ir arī hidroksilatvasinājums serīns. Spirts holesterīns ir labi pazīstama lipīdu sastāvdaļa. Neiromediatora acetilholīna avots organismā ir holīns — aminospirta atvasinājums. Konjugētais alilspirts retinols piedalās acu gaismjutīgā pigmenta rodopsīna sintēzē. Dažu kukaiņu (piemēram, zīdtauriņu) feromoni ir sarežģīti spirti. No dažādiem spirtiem (koniferilspirts u.c.) un to atvasinājumiem veidojas lignīna sarežģītās molekulas.
Etanolu bieži iegūst spirta raudzēšanas procesā no ogļhidrātus bagātīgā daudzumā saturošiem dabas produktiem. Metanolu agrāk rūpnieciski ieguva koksnes sausajā pārtvaicē.
Spirtu iedalījums
Spirtus var uzskatīt par alkilhidroksiatvasinājumiem, kur ogļūdeņraža molekulā pie kāda no oglekļa atomiem pievienota hidroksilgrupa −OH. Atkarībā no tā, cik neaizvietotu ūdeņraža atomu ir pie oglekļa atoma, ar kuru saistīta hidroksilgrupa, spirtus iedala Oksidējot (dehidrogenējot) pirmējos spirtus, var iegūt aldehīdus, šī reakcija notiek relatīvi viegli, salīdzinot ar otrējo spirtu oksidēšanos, kur iegūst ketonus. Oksidējot trešējos spirtus, var iegūt tikai karbonskābju maisījumu, un šī reakcija notiek tikai ļoti agresīvos apstākļos.
Spirtu molekulās var būt viena vai vairākas hidroksilgrupas. Hidroksilgrupas parasti ir pie dažādiem oglekļa atomiem, jo savienojumi, kam pie viena oglekļa atoma pievienotas divas hidroksilgrupas, — geminālie dioli — ir nestabili (atšķeļ ūdeni un pārvēršas par ketoniem). Izņēmums ir gadījumi, kad pie šāda oglekļa atoma ir stipri elektronu akceptori (hlorāls hidratējas par hlorālhidrātu, indāntrions (zemāk) – par ninhidrīnu). Geminālo diolu veidotie ēteri ir stabili (acetāli un ketāli).
Geminālie trioli dehidratējas par karbonskābēm (šādus spirtus sauc arī par ortokarbonskābēm, analoģiski kā neorganiskajā ķīmijā), taču pazīstami to ēteri, kurus dēvē par karbonskābju ortoesteriem.
Atkarībā no pārējās struktūras (neapskatot to C atomu, pie kura ir OH grupa) mēdz būt šāds spirtu iedalījums:
Spirtus, kuriem ogļūdeņraža atlikums ir taisns, nesazarots, dēvē (tāpat kā visas pārējās organiskās vielas) par normālajiem. Spirtus ar ļoti gariem, galvenokārt nesazarotiem ogļūdeņraža atlikumiem mēdz saukt par augstākajiem vai taukskābju spirtiem, jo tos var iegūt, reducējot taukskābes.
Atbilstoši hidroksilgrupu skaitam molekulā, spirta nosaukuma izskaņa ir: Spirtus, kuru molekulās ir vairāk par trim −OH grupām, sauc par daudzvērtīgajiem spirtiem jeb polioliem.
Spirtu fizikālās īpašības
Infrasarkanajā spektrālajā rajonā alkanoli absorbē "pirkstu nospiedumu" rajonā (1000–1200 cm−1), kas ietrāpa C–C absorbcijas joslā; pirmējiem un otrējiem spirtiem ir divas vājas (pirmējiem) vai vidēji stipras (otrējiem) absorbcijas joslas aptuveni pie 1350 un 1400 cm−1. Šīs joslas attiecas uz O—H saites deformācijām. Spirtu raksturīgās frekvences ir 3500–3700 cm−1, kur novērojama brīvās O–H saites absorbcija; ja šī grupa veido ūdeņraža saiti, tad saite ir iesvārstāma vieglāk (pie 3100–3500 cm−1). Ūdeņraža saites veidošanos novēro koncentrētos spirtu šķīdumos, kā arī, ja klāt ir H saites akceptora viela (Lūisa bāze). Visas minētās svārstības nav aktīvas kombinētās izkliedes (Ramana) spektros.
Etanolā saites garums C—C ir 1,54 Å, C—O – 1,44 Å, bet O—H ir 0,97 Å gara. Dipolmoments saitei O—H spirtos ir 1,51 debaji, C—O saitei spirtos 1,1 D (ja saitei C—H pieņem "apgrieztu" pēc klasiskiem uzskatiem polaritāti, kā iegūts dažos darbos, tad C—O dipolmoments ir 1,9 D). OH grupas refrakcija (pēc Fogeļa) nātrija D līnijai ir 2,546. Saites O—H refrakcija (tāpat pēc Fogeļa) ir 1,66, tas ir nedaudz mazāk nekā C—H saitei (1,676), mazāk nekā N—H (1,76) un ievērojami mazāk nekā S—H saitei (4,80), taču vairāk nekā C—O saitei (1,54 ēteros un 1,46 acetālos). Tas ir aptuvens rādītājs tam, ka O—H saite nav īpaši polarizējama – kas neizbrīna, jo skābeklis ir ļoti elektronegatīvs elements, turklāt O atoms ir izmēros neliels un saites ar H elektroni ir izvietoti visai kompakti.
Spirti parastajos apstākļos ir šķidras vai kristāliskās vielas. Tabulā apkopotas dažu spirtu kušanas temperatūras salīdzinājumā ar alkāniem.
Homologu rindas sākumā kušanas temperatūra krītas, jo molekulā parādās atšķirīgas polaritātes rajoni. Pēc tam pārsvaru gūst molekulmasas pieaugums, un kušanas temperatūra sāk pieaugt. Gandrīz nav novērojamas alkāniem raksturīgās Tkuš = f(nC) kušanas temperatūras svārstības ar mazākiem pieaugumiem pie papildu atoma ievadīšanas pāra atomu skaita molekulā, ko izraisa iegūto molekulu pakojuma relatīvi mazāks izdevīgums šajā gadījumā. Vislielākās atšķirības attiecībā pret alkāniem ir, protams, daudz augstākas kušanas temperatūras, lai arī spirtu molekulmasa ir daudz zemāka – tāpat kā viršanas temperatūru gadījumā, arī šeit to izraisa ūdeņraža saišu klātbūtne kristālā. Daudzvērtīgiem spirtiem CnHn+2(OH)n kušanas temperatūras tādēļ ir vēl augstākas, turklāt ļoti ievērojami, jo molekulā nav nepolāru centru. Kā parasti, ievadot virknē sānu grupas, kušanas temperatūra pazeminās, jo molekulām ir grūtāk sakārtoties kristālā (izņemot gadījumu, ja visi pamatvirknes oglekļi ir kvartāri, bet visi aizvietotāji ir metilgrupas ).
Viršanas temperatūras spirtiem ūdeņraža saišu veidošanās dēļ ir daudz augstākas nekā atbilstošiem jodalkāniem, lai arī spirtu molekulas ir daudz vieglākas; kušanas temperatūras nav tik ekstremālas un zemākajiem rindas pārstāvjiem ir nedaudz lielākas nekā bromalkāniem. Homologu rindas ietvaros gan novēro Tvirš pieaugumu līdz ar molekulmasas palielināšanos.
Īpaši spilgti ūdeņraža saites ietekme parādās salīdzinājumā ar metilēteriem, kuri, lai arī smagāki par 14 daltoniem, virst daudz zemākā temperatūrā nekā attiecīgie spirti. Neskatoties uz to, ēteri ir polārāki par alkāniem, tādēļ vārās pie ievērojami lielākas temperatūras. Jo lielāks ir ogļūdeņraža atlikums, jo mazāka ir viršanas temperatūras starpība spirtam un attiecīgajam alkānam vai ēterim. Ja virkne ir sazarota, viršanas temperatūra, kā jau ir nojaušams, krītas.
Ūdeņraža saites izraisītā spirtu asociācija uzskatāmi parādīta zemāk.
Zemākajiem spirtiem (līdz propanolam ieskaitot) piemīt patīkama, saldena smarža; tāpat arī augstākajiem spirtiem, bet izopropanolam, butanolam, pentanolam un tiem tuviem alkanoliem smarža ir nepatīkama; tie veido sīveļļas pārtikas etanola ražošanas procesā.
Reakcijas, kurās skābekļa atoms aiziet no spirta molekulas
Nereti oksonija jona veidošanās izraisa karbkatjona atšķelšanu vai nukleofilās aizvietošanās reakcijas pie spirta α atoma.
Fenoli un enoli
Ja hidroksilgrupa atrodas pie sp2 hibridizēta oglekļa atoma, tad attiecīgos savienojumus nepieskaita pie spirtiem. Ja hidroksilgrupa atrodas tieši pie benzola gredzena vai cita aromātiskā cikla, tad šo savienojumu sauc par fenolu. Ja −OH grupa atrodas pie nepiesātināta ogļūdeņraža dubultsaites, tad savienojumu sauc par enolu. Enoli ir visai nestabili un pēc rašanās izomerizējas (tautomerizējas) par aldehīdiem (Eļtekova—Erlenmeiera likumība), parasti tas notiek dažu sekunžu līdz dažu desmitu minūšu laikā. Tomēr vienalga enols kā tautomērā forma pastāv šķīdumā. Dažu vielu enolformas var būt visai stabilas, piemēram, pentafluor-1-propēn-2-ols.
Pazīstamākie spirti un to triviālie nosaukumi
Holesterīns arī ir spirts (cikloalkenols), bet tam ir visai sarežģīta molekulas uzbūve.
Hansjohems Autrums
Dzimis Brombergā, Vācijā (tagad Bidgošča Polijā). No 1952. gada Vircburgas universitātes profesors. No 1958. gada vadīja katedru Minhenes universitātē.
Kopējais paziņojums par Attaisnošanas mācību
Kopējais paziņojums par Attaisnošanas mācību (, plaši pieņemts saīsinājums - JDDJ, ), teoloģiskajās aprindās nereti saīsināts - Kopējais paziņojums, ir Pasaules luterāņu federācijas (PLF) un Romas katoļu baznīcas (RKB) Augsburgā, Vācijā noslēgts dokuments par abu pušu kopēju izpratni jautājumā par cilvēka attaisnošanas galvenajiem nosacījumiem. Dokumentu parakstīja PLF prezidents Dr. Kristiāns Krauze (Dr. Christian Krause) un RKB Pontifikālās padomes kristiešu vienības veicināšanai prezidents kardināls Idriss Kasadijs (Idris cardinal Cassady).
Dokuments sastāv no preambulas (ievads), piecām nodaļām, kas sadalītas 44 numurētos paragrāfos, kā arī oficiālajam dokumentam pievienota pielikuma ar nozīmīgākajiem avotiem/atsaucēm dokumentā paustajiem apgalvojumiem.
Dokumenta sagatavošanā daudzi luteriskās teoloģijas pārstāvji PLF pārstāvētajās baznīcās un konfesionāli luteriskās baznīcas kritizēja Kopējā paziņojumā pausto mācību kā neatbilstošu Luteriskās ticības apliecībām apvienotām Vienprātības grāmatā.
Kaizerslauterne
Pilsētā un tās apkārtnē uzturas apmēram 50 tūkstoši NATO militārā personāla, no kuriem lielākā daļa ir amerikāņi, kas veido lielāko amerikāņu iedzīvotāju centru ārpus ASV teritorijas.
Kokneses vēsture
Kokneses vēsture sākas ar Indriķa hronikas aprakstu par 1205. gada notikumiem Livonijas krusta karu laikā. Kokneses pils bija viens no stiprākajiem viduslaiku cietokšņiem Livonijā, pie kura risinājušās vairākas lielas kaujas. No 1277. gada līdz 17. gadsimta beigām Koknesei bija pilsētas tiesības un tā ietilpa Hanzas savienībā.
Kokneses valsts
No 1.g.t. p.m.ē. 4–7 m biezā kultūrslānī atrastas arheoloģiskas liecības par pirmajiem iedzīvotājiem Kokneses pils un priekšpils vietā (izrakumi 1961.—1966.g.). Pils aizņēma 0,2 ha, priekšpils 0,4 ha un senpilsēta 3,6 ha. 11.—13.gs. Kokneses pils bija neatkarīga latgaļu valsts pie Daugavas ūdensceļa. Tai bija spēcīgi nocietinājumi, zemju un koka aizsargvalnis, kā arī daudz koka dzīvojamo un saimniecības ēku. Pils iedzīvotāju augsto dzīves līmeni 13.gs. sākumā raksturo atrastie greznuma priekšmeti (apzeltītas rotas, sudraba granulām rotāts jātnieka piesis). Rakstīto dokumentu pazīšanu apliecina 11.gs. svina piekarzīmogs. 12. gadsimta beigās Kokneses senpilsētā (la), kas atradās tagadējo Kokneses pilsdrupu apkārtnē, dzīvoja latgaļi un sēļi, pār kuriem valdīja kristīts ķēniņš Viesceķis (rex Vesceka de Kukenois), kura kristītais vārds, iespējams, bija Vjačeslavs (Vjačko). 1205. gadā pie vācu nodedzinātās Aizkraukles pils Viesceķis salīga mieru ar bīskapu Albertu. 1207. gadā Kokneses ķēniņš lauza sadarbību ar lietuviešiem un polockiešiem, kļūdams par Rīgas bīskapa Alberta vasali, pretī saņemdams pusi no agrākajām zemēm un pili kā lēni.
1208. gada pavasarī Lielvārdes pils bruņinieks Daniēls ar savu karadraudzi ielauzās Koknesē un sagūstīja Viesceķi. Bīskaps Alberts lika viņu atbrīvot, bet viņš atriebjoties nogalināja vācu iebrucējus, kas cēla mūra pili un aicināja Polockas kņazu doties karagājienā uz Rīgu. Tomēr, kad vācieši kopā ar līviem sapulcējās garagājienam pret Koknesi, Viesceķis pats lika nodedzināt savu pili un ar dažiem pavalstniekiem pārcēlās uz Pleskavu, 1224. gadā krita Tērbatas aizstāvēšanā pret zobenbrāļiem. Pēc Jersikas miera līguma noslēgšanas ar bīskapu Albertu 1212. gadā Polockas kņazs zaudēja savu meslu kunga stāvokli Daugavas lejtecē.
Livonijas konfederācijas sastāvā (13.—16. gs.)
1238. gadā Koknese pārgāja Rīgas bīskapu pakļautībā. 1269. gadā Rīgas bīskaps Nikolajs vairākus novadus Koknesē izlēņoja bruņiniekam Teodorikam un viņa sievai Sofijai. Pēc Teodorika nāves īpašumi nonāca Sofijas otrā vīra H. fon Tīzenhauzena īpašumā, kas vēlāk izraisīja daudzus bruņotus konfliktus starp Rīgas arhibīskapu un Livonijas ordeni. Tīzenhauzeni vēl joprojām sevi uzskata par "Kokneses hercoga Vjačko" mazmeitas Sofijas pēcnācējiem (1). 1277. gadā Koknese (de) ieguva pilsētas tiesības un vēlāk kļuva par Hanzas savienības locekli. 1397. gadā Koknesi atkal pievienoja Rīgas arhibīskapijai. 1413. gadā cauri Koknesei no Siguldas uz Daugavpili ceļoja Žilbērs de Lanuā, kas to aprakstīja kā nocietinātu pilsētu un pili Livonijā (une ville fermée et chastel en Liuflant nommée Cocquenhouse), kas pieder Rīgas bīskapam."
1420. gadā Kokneses pils kļuva par Rīgas arhibīskapa vasaras rezidenci, bet pārējā laikā arhibīskaps uzturējās galvenokārt Raunas pilī. 1529. gadā Koknese kļuva par arhibīskapa Tomasa Šēninga pastāvīgo rezidenci. Tajā uzturējās arī arhibīskapa galms, pie kam 800 — 900 cilvēku ik nedēļas maizei un alum vien patērējuši 3900 pūru labības.
Karu periodā (1561—1721)
1656.—1661. gadā Koknesi iekaroja Krievijas cars Aleksejs Mihailovičs un pilsētu pārdēvēja par cara dēla Dmitrija pilsētu (ru). Vēstulē uz Maskavu cars esot aprakstījis, kā esot ieņēmis tik varenu cietoksni, kurš būtu uzskatāms par Maskavas Kremļa "mazo brāli". Cerēdami nostiprināties Koknesē uz ilgu laiku, krievi esot plānojuši pilsētā izveidot Krievijas eksporta preču centrālo noliktavu. Kokneses vaivads Afanasijs Ordins-Naščokins (Афанасий Лаврентьевич Ордин-Нащокин) īsā laikā ierīkoja kuģu būvētavu, kurā tika konstruēti upju kuģi Rīgas ieņemšanai. Tā bija vienīgā, kaut arī ar ārzemju kapteiņiem, krievu flotile Baltijas jūras baseinā. Pēc Kardisas miera līguma 1661. gadā visi šie kuģi tika iznīcināti. 1684. gadā pils aizsardzības uzlabošanai zviedri karā nopostīto pilsētu neatjaunoja iepriekšējā vietā, bet gan tās senajā vēsturiskajā vietā tagadējā Krievkalna salā, kur tiek veidots Likteņdārzs. Kokneses pilsētas nozīme un tirdzniecība iepriekšējā apjomā vairs neatjaunojās, jo Daugavas pretējā pusē sāka dominēt Kurzemes hercoga dibinātā Jaunjelgava. 1687. gadā tika uzcelta luterāņu baznīca, kuras iecirkņa prāvests līdz 1702. gadam bija Ernests Gliks. 1688. gadā tika dibināta pirmā latviešu skola Koknesē. 1700.—1701. gadā Lielā Ziemeļu kara laikā Koknesi iekaroja Saksijas armija, kas to uzspridzināja, atkāpjoties zviedru pārspēka priekšā. 1709.—1710. gadā pilsētā plosījās mēris, pēc kura dzīva paliek tikai piektā daļa iedzīvotāju.
Krievijas impērijā (1721—1917)
1721. gadā Koknese tika iekļauta Krievijas impērijas sastāvā. 1819. gadā notika zemnieku brīvlaišana, kas rosināja saimniecības un kultūras dzīves attīstību. 1861. gadā gar Koknesi izbūvēja Rīgas-Orlas dzelzceļa līniju. 1868. gadā Koknesē tika nodibināta pirmā latviešu dziedāšanas biedrība novadā. 1885.—1887. gadā Kokneses muižā dzīvoja vēlāk slavenais latviešu rakstnieks Rūdolfs Blaumanis. 1894. gadā O. fon Lēvenšterns (von Löwenstern) uzbūvēja Kokneses muižas kungu māju neorensanses stilā (arhitekts K. Neiburgers). 1905. gadā Kokneses muižas kungu māja tika nodedzināta 1905. gada revolūcijas laikā. 1914. gadā Pirmā pasaules kara laikā, Kokneses muižas pilij tika nodarīti lieli postījumi un šobrīd ir saglabājies vienīgi muižas parks. 1915. gadā Daugavas kreisajā krastā nostabilizējās vācu karaspēka frontes līnija, Daugavas piekrastes iedzīvotājiem spaidu kārtā bija jādodas bēgļu gaitās.
20. gadsimtā
1929. gadā tika atjaunota luterāņu baznīca, kopš 1939. gada sāka darboties Romas katoļu baznīca. 1966. gadā tika pabeigta Pļaviņu HES celtniecība un gleznainākā Daugavas un Pērses ielejas daļa ar Pērses ūdenskritumu pazuda zem ūdens. 2005. gadā nodibināja „Kokneses fondu” labdarības projekta „Likteņdārzs” īstenošani.
Love Is War
Love Is War ir igauņu meiteņu poproka grupas Vanilla Ninja ceturtais studijas albums, kuru izdeva EMI Music Germany. Eiropā tas tika izdots, Japānā - , Brazīlijā - 2007. gada maijā.
Albuma producenti ir Kiko Masbaums un Kents Lārsons.
Albums
Šis ir grupas pirmais albums, kura ierakstā ir piedalījušās tikai 3 meitenes: Lenna Kūrmā, Pireta Jervisa un Katrina Siska. Albuma ierakstīšana aizņēma apmēram 6 mēnešus. Albuma lielāko daļu ir sarakstījušas pašas meitenes, kas albumu dara meitenēm personālāku. Piemēram, dziesmā "Kingdom Burning Down" ir stāsts par to, kā norisinājusies cīņa ar grupas bijušo producentu. Kā meitenes pašas saka: "katra dziesma ir veltīta kādam cilvēkam un tām ir īpaša nozīme mums" (en).
"Dangerzone"
Kā pirmais singls no grupas ceturtā studijas albuma iznāca dziesma "Dangerzone". Šīs dziesmas mūziku ir sarakstījuši Martins Flajs, Mišela Leonarda, Flo Peils, taču dziesmai vārdus ir sarakstījuši visi šīs dziesmas mūzikas autori un Lenna Kūrmā. Singls tika izdots. Singls iekļuva 3 valstu topos, un visaugstāko pozīciju dziesma ieņēma Šveicē (18. vieta).
"Insane in Vain"
Trešais singls no albuma tika izdota dziesma "Insane in Vain". Dziesma nonāca Igaunijas radio apritē 2007. gadā.
Aristolohiju dzimta
Aristolohiju dzimta (Aristolochiaceae) ir piparu rindas dzimta, kas iekļauj septiņas ģintis un aptuveni 600 sugas.
Klusā daba
Klusā daba ir tēlotājas mākslas žanrs vai atsevišķs mākslas darbs, kas atveido kompozīcijā sakārtotus dzīvās dabas (augļi, dārzeņi, ziedi, medījums, zivis) vai nedzīvās dabas (sadzīves priekšmeti, trauki un tamlīdzīgi) objektus. Klusā daba ir kļuvusi par žanru, kas atklāj metafizisko būtību.
Aristolohiju dzimta
Apraksts
Galvenokārt daudzgadīgi augi, lakstaugi, krūmi vai liānas, reti kokveida.
Klusā daba
Žanra pirmsākumi
Klusās dabas motīvi bijuši sastopami jau Seno Austrumu mākslā. Rietumeiropas mākslā klusā daba sākotnēji parādījās kā motīvs cita žanra darbos (vēsturiskā, reliģiskā, sadzīves, mitoloģiskā sižeta darbos, portretu fonā). Par klusās dabas kā žanra aizācējiem ir uzskatāmi holandieši, kur šis žanrs attīstījās, tāpat kā arī Flandrijā un Itālijā 16. gadsimta beigās — 17. gadsimta sākumā, kad klusā daba kā žanrs ieguva neatkarību. Sākotnēji nevarēja izšķirties — klusajai dabai kļūt par vienkāršu stila vingrinājumu vai caur to sniegt filozofiskas pamācības. Katoliskajās zemēs klusajai dabai sākotnēji vienmēr ir bijis kāds morāls vai reliģisks skaidrojums. Piemērs tam ir gleznotāja Francisko de Surbarana 1638. gadā gleznotais mirušais jērs (glezna "Agnus Dei"), kas netiek aplūkots kā trofeja vai mīļotā mājdzīvnieka apraudāšana, bet gan sakrāls simbols — Dieva jērs, uz ko norāda zeltainai nimbs virs jēra galvas. Līdzīgi Huanu Sančesu Kotanu klusās dabas glezniecībā nodarbināja lietu metafiziskā nozīme. Karavadžo bijis pirmais gleznotājs, kurš klusās dabas kompozīcijas sastāvdaļas ir uzskatījis par vienu veselu, priekšmetus pat monumentalizējot. 17. gadsimtā Francijā kluso dabu jeb kā to tur tolaik sauca par "mierīgo dzīvi" uzskatīja par zemāko no žanriem, jo tas neattēlojis cilvēku un gandrīz nekad dzīvas būtnes.
Aristolohiju dzimta
Izplatība
Aristolohiju un kumeļpēdu apakšdzimtas sastopamas tropu un mērenā klimata joslā. Āfrikā to kopējais areāls plašs, taču sugu ir ļoti maz. Austrālijā aug tikai kontinenta galējos ziemeļos. Kumeļpēdu ģints Asarum sastopama vienīgi ziemeļu puslodē, gredzenaristolohijas — tikai tropos Rietumāfrikā, tropu dienvidaustrumu Āzijā, galvenokārt Jaungvinejā un Austrālijā. Daudzveidības centri dienvidaustrumu Āzija, Centrālamerika un Dienvidamerikas ziemeļi.
Klusā daba
Žanra uzplaukums
Uzplaukums klusajai dabai kā žanram bija vērojams holandiešu un flāmu mākslā, kur interešu loka vidū bija ne tikai gleznoto lietu efemērā puse, bet viņu uzskatos daudz svarīgākais jutekliskais baudījums — holandiešu tradicionālās klusās dabas atklāja jaunā buržuā, vidēji situētā pilsētnieka tieksmi demonstrēt savas dzīves turību un sakārtotību, savukārt flāmu glezniecībā pastāvēja arī neatkārtojamais klusās dabas un ainavas apvienojums - dabasskats ziedu vītnes ietvarā. Jana Brēgela, Žaka Samuela Berbāra, Villema Klāsa, Pītera Klāsa, Villema Kalfa, Sebastiāna Štoskopfera 17. gadsimta darbos atrodami klāti galdi vai maltīšu pārpalikumi, puķu pušķi, eksotiski gliemežvāki, lieliskas rotas, zelta un sudraba priekšmeti, kas visi ir izvēlēti, lai skatītājs iztēlotos jutekliskās baudas. Trauslie materiāli, vīst sākušās puķes, pārgatavojušies augļi ir kā atgādinajums par pasaulīgo prieku pārejošo dabu. Kā gaistošās eksistences simboli darbos tiek izmatoti smilšu pulkstenis, ziepju burbuļi, galvaskauss un anatomikuma galds. Darbos redzami arī no ikdienas dzīves nākušu parādību motīvi, tādi kā daļēji nomizots citrons vai traips, ko atstājis nazis vai dakšiņa. Darbiem ir jūtama ziemeļu ietekme, krāsu gammai mainoties no brūnganajiem līdz pelēcīgajiem toņiem.
Aristolohiju dzimta
Izplatība
Laternsmirdeņu sugas sastopamas Āfrikas dienvidos un dienvidaustrumos, Arābijas pussalas dienvidos un Madagaskaras dienvidos.
Klusā daba
Mūsdienas
Pēc 19. gadsimta turpina gleznot klusās dabas, taču no šī laika klusā daba, tāpat kā citi žanri tiek lietoti tikai vēsturiskā kontekstā, runājot par laika periodu, bet pats termins "žanrs" liecina par nepārprotamu sižeta dominanti. Mūsdienās kā viena no glezniecības studiju pamatmetodēm tiek izmantota dažādu formu un faktūru apvienojumu gleznošana klusās dabas uzstādījumā — biezāks un plānāks audums, stikls, metāls, dažādi ēdieni, aksesuāri un citi priekšmeti.
Aristolohiju dzimta
Izplatība
Fernandeskrūmu vienīgā suga aug nomaļajā Huana Fernandesa salā.
Klusā daba
Kluso dabu gleznotāji Rietumeiropas mākslā
Minami Holandiešu gleznotāji Pīters Klāss un Villems Klāss Heda, kluso dabu žanrs cieši saistīts arī ar flāma Fransu Sneidersa vārdu, kurš gleznojis augļu, dārzeņu un medījumu kompozīcijas. Atkārtots uzplaukums vērojams postimpresionistu Vinsenta van Goga, Pola Sezana darbos. Vēlāk, 20. gadsimtā, kluso dabu žanrs aktualizējas modernistiem, kuru vidū minami tādi vārdi kā Pablo Pikaso, Fernārs Ležē, Žoržs Braks.
Aristolohiju dzimta
Klasifikācija
Saskaņā ar 2016. gada APG IV sistēmu (segsēkļu klasifikācijas taksonomiskā sistēma), aristolohiju dzimtu veido 4 apakšdzimtas un 7 ģintis:
Klusā daba
Klusā daba latviešu mākslā
Latviešu mākslā izcili kluso dabu gleznotāji bijuši tādi mākslinieki kā Kārlis Sūniņš, Ansis Artums, Rūdolfs Pērle, nozīmīgu devumu devuši arī Romis Bēms, Valdemārs Tone, Egons Cēsnieks, Oto Skulme, Leo Kokle, Indulis Zariņš un citi mākslinieki. Latviešu grafikā kluso dabu veidošanā minami Oļģerts Ābelīte, Gunārs Krollis, Aleksandrs Junkers un citi grafiķi.
Latvijas Nacionālā aizsardzības akadēmija
Latvijas Nacionālā aizsardzības akadēmija (NAA) ir valsts militārās profesionālās augstākās izglītības un zinātnes iestāde, Latvijas Kara skolas tradīciju pārmantotāja un turpinātāja. Tā atrodas Ezermalas ielā 8B, Rīgā, Latvijā. Izveidota 1992. gada 13. februārī kā Latvijas Republikas Aizsardzības ministrijas akadēmija. NAA ir vienīgā augstākās militārās izglītības mācību iestāde Latvijā.
NAA darbojas saskaņā ar Augstskolu likumu. Tā savas darbības mērķus sasniedz, īstenojot profesionālās studiju programmas un veicot zinātniskās pētniecības darbību militārajā jomā. NAA darbības tiesiskais pamats ir Latvijas Republikas Satversme, likumi, citi normatīvie akti, NAA Satversme un militārie reglamenti.
NAA pamatuzdevums ir sagatavot profesionāli izglītotu komandējošo un militāro speciālistu sastāvu Latvijas valsts aizsardzībai, organizēt un veikt pētījumus valsts aizsardzības un drošības jomā. NAA īsteno profesionālās bakalaura studiju programmas (Sauszemes spēku militārā vadība, Jūras spēku militārā vadība, Gaisa spēku militārā vadība), otrā līmeņa profesionālās augstākās izglītības studiju programmu "Komandējošā sastāva virsnieks", profesionālā maģistra studiju programmu "Militārā vadība un drošība", kā arī nodrošina studijas kvalifikācijas / karjeras (Virsnieka speciālista pamatkurss u.c.) kursos.
Militārā dienesta jautājumos NAA atrodas tiešā Nacionālo bruņoto spēku (NBS) komandiera komandpakļautībā. NAA autonomija izpaužas tiesībās brīvi izvēlēties augstskolas dibinātāju izvirzīto uzdevumu īstenošanas veidus un formas, kā arī atbildībā par augstskolā iegūtās izglītības kvalitāti, mērķtiecīgu un racionālu finanšu un materiālo resursu izmantošanu, augstskolu darbību reglamentējošo likumu un citu normatīvo aktu ievērošanu.
NAA ir savs karogs, ģerbonis, himna un devīze - Per Aspera Ad Astra (Caur ērkšķiem uz zvaigznēm).
NBS visu studiju programmu kadetiem nodrošina: karavīra algu, uzturdevas kompensāciju un dzīvokļa īres kompensāciju, karavīra sociālās garantijas, izmitināšanu dienesta kopmītnē un iespēju izmantot NBS sporta kompleksu. Beidzot mācības, "Komandējošā sastāva virsnieks" un Virsnieka speciālista pamatkursa absolventiem tiek dzēsts studējošā kredīts, ja tas ir ņemts, lai civilā augstskolā iegūtu augstāko izglītību. Visiem NAA absolventiem ir garantēta dienesta vieta NBS vienībās.
NAA tapšana
1992. gada 13. februārī Latvijas Republikas Ministru Padome pieņēma lēmumu Nr. 54 "Par Latvijas Republikas Nacionālās aizsardzības akadēmijas dibināšanu", kur apmācītu un gatavotu profesionālus virsniekus valsts Aizsardzības spēkiem. Pirmais NAA organizētais sešu mēnešu kurss notika Mālpilī no 1992. gada 6. aprīļa līdz 1992. gada 30. septembrim, kuru sekmīgi pabeidza 73 karavīri. No tiem 61 tika piešķirta leitnanta pakāpe un 12 saņēma virsniekvietnieka dienesta pakāpi. 1992. gada decembrī sākās virsnieku un virsniekvietnieku kursi, kurus 1993. gadā pabeidza 136 Aizsardzības spēku karavīri. 1993. gada martā sākās mācības pēc trīs gadu virsnieku sagatavošanas programmas. Mācības sāka 82 kadeti, kas ieguva akadēmisko izglītību līdztekus militārajai izglītībai vada un rotas komandiera līmenī. 1993. gada maijā pēc divu gadu neklātienes mācību programmas mācības sāka 43 Latvijas Republikas Drošības dienesta virsnieki, kuri pēc kursu beigšanas ieguva vidējo militāro izglītību. Līdzīgi mācījās daudzi Zemessardzes pārstāvji, kuri bija iecelti virsnieku amatos un kuriem nebija militārās izglītības. 1993. gada septembrī sākās viena gada apmācības virsnieku sagatavošanā 10 karavīru grupai ar augstāko izglītību.
Tā kā 1992. un 1993. gadā ne Zemessardze, ne Drošības dienests nebija Aizsardzības spēku un Aizsardzības ministrijas pakļautībā, visas šīs Latvijas Republikas militārās drošības struktūras vienoja NAA. Šajā laikā NAA koncentrējās izglītotākie virsnieki, kas izstrādāja Latvijas Republikas militārās apmācības koncepciju un gatavoja karavīrus Aizsardzības spēkiem, Robežsardzei, Zemessardzei, Drošības dienestam un Iekšlietu militārajiem formējumiem.
1996. gads
1996. gads bija garais gads, kas pēc Gregora kalendāra sākās pirmdienā.
Spēks
Spēks ir fizikāls lielums, kas raksturo ķermeņu un / vai lauku mijiedarbību. Tā kā spēka jēdziens tiek lietots vienlīdz ar mijiedarbības jēdzienu, spēks ir iedalāms tāpat kā fundamentālās mijiedarbības veidi šādi: elektromagnētiskais, stiprais, vājais, gravitācijas. Visbiežāk spēka jēdziens tiek lietots klasiskajā mehānikā, kur ar to nosauc gravitācijas spēku (atbilst gravitācijas fundamentālajai mijiedarbībai), berzes spēku, elastības spēku un vides pretestības spēkus (atbilst elektromagnētiskajai fundamentālajai mijiedarbībai). Tādējādi spēks parasti tiek uzskatīts par paātrinājuma izraisītāju, kā to nosaka Otrais Ņūtona likums.
Spēka mērīšana
Dažādu spēku salīdzināšanai, proti, katra atsevišķa spēka mērīšanai, iespējams pielietot divas metodes: dinamisko un statisko. Dinamiski spēks tiek mērīts pēc tā radītās kāda ķermeņa kustības izmaiņas jeb paātrinājuma spēka darbības virzienā. Statiski spēku mēra pēc tā izraisītās ķermeņa deformācijas.
Ņūtona otrais likums
Ņūtona otrais likums apgalvo, ka spēks ir vienāds ar masas un paātrinājuma reizinājumu, t.i.,
Spēku veidi
Spēku var izraisīt dažādi procesi, piemēram, berze izraisa berzes spēku. Līdz ar to spēkus iedala pēc to darbības. Spēku veidi ir šādi: Izmantojot darba jēdzienu un tā matemātisko izteiksmi
,
kur l ir ķermeņa pārvietojums taisnvirziena kustībā, \alpha ir leņķis starp ķermenim pieliktā virzienu un ķermeņa pārvietojuma virzienu,
spēkus iedala pēc leņķa \alpha:
Spēka mērvienības
SI spēka mērvienība ir ņūtons, kas pēc būtības ir 1 kg·m/s². CGS sistēmā spēka pamatmērvienība ir dins. Vēsturiski spēks ir mērīts ar dažādām mērvienībām.
Cepelīns
Cepelīns var būt:
Mazo un vidējo uzņēmumu mārketings
Mazo un vidējo uzņēmumu mārketings (MVU mārketings) ir tirgzinības zinātnes virziens, kas pēta mārketinga jautājumus MVU. Tikai nesen pasaules zinātnieki šim virzienam sāka pievērst pastiprinātu uzmanību. Viens no galvenajiem iemesliem, kāpēc šis virziens ir kļuvis aktuāls, ir apgalvojums, ka MVU neizmanto visas mārketinga iesējas vai izmanto tās nepilnīgi, lai palielinātu savu konkurētspēju. Līdz ar to MVU mārketinga viens no galvenajiem uzdevumiem ir palīdzēt paaugstināt MVU konkurētspēju un uzlabot uzņēmumu saimnieciskās darbības rezultātus.
Īrijas universitātes profesors Devids Carsons (David Carson) šim jautājumam ir veltījis daudzus darbus un veicis vairākus pētījumus. Viņa pazīstamākie darbi par šo tēmu ir ''Issues which Impact upon Marketing in the Small Firm, 2003. g., The Evolution of Marketingi in Small Firms, 1985. g., SME marketing networking: a strategc approach, 2004. g., Effective Marketing Education for SME Executives, 1996. g. un Competitive advantage in SME, 2002. g.''
Mazo un vidējo uzņēmumu loma Latvijas ekonomikā
Mazie un vidējie uzņēmumi (MVU) veido vienu no ekonomikas balstiem jebkurā valstī. Tā, piemēram, Amerikā MVU skaits sastāda 99% no visiem reģistrētajiem uzņēmumiem. Anglijā šis rādītājs ir līdzīgs un tas pietuvojas 99%. Krievijā 41% uzņēmumu atbilst MVU kritērijiem. Ķīnā šādu uzņēmumu ir 98%. Latvija šajā ziņā atkārto likumsakarības, kuras ir raksturīgas arī citām valstīm. Valstī ir 68 646 jeb 99,9% uzņēmumu, kas atbilst MVU kritērijiem. Saskaņā ar Latvijas Ekonomikas ministrijas datiem 69,9% iedzīvotāju ir nodarbināti tieši mazos un vidējos uzņēmumos un to ieguldījums sastāda 63,2% no IKP. Nomaksātie nodokļi Valsts kasē sastāda 66,4% no visiem nomaksātajiem nodokļiem [2008. gada 1. pusgads].
Uzņēmumu klasifikācija
Saskaņā ar Eiropas savienības likumdošanas aktiem primārais kritērijs, kas nosaka uzņēmuma piederību vienai vai citai grupai, ir darbinieku skaits. Sekundārais kritērijs ir apgrozījums. Komercsabiedrības tiek dalītas četrās grupās - mikro, mazie, vidējie un lielie uzņēmumi. Mikro uzņēmumos ir nodarbināti no viena līdz deviņiem darbiniekiem (apgrozījums ≤2 milj. EUR). Mazos uzņēmumos strādā no 10 līdz 49 darbiniekiem (apgrozījums ≤10 milj. EUR). Lai komercsabiedrībai būtu vidēja uzņēmuma statuss, tai ir jāatalgo no 50 līdz 249 darbiniekiem (apgrozījums ≤50 milj. EUR). Ikviens uzņēmums skaitīsies, kā liels, ja darbinieku skaits pārsniegs 250 (apgrozījums >50 milj. EUR).
Kārlis Sensbergs
Kārlis Sensbergs (citviet arī Šenbergs vai Senburgs ) bija Latviešu leģiona kaprālis, Dzelzs krusta Bruņinieka krusta kavalieris.
Biogrāfija
Sensbergs dienējis Latviešu leģiona 19. ieroču SS grenadieru divīzijā. Otrā pasaules kara laikā apbalvots ar II un I pakāpes Dzelzs krustu. Pašās kara beigās kā trauksmes grupas komandieris kopā ar virsleitnantu Andreju Freimani apbalvots ar Dzelzs krusta Bruņinieka krustu (09.05.45. ). Par viņa tālāko likteni trūkst ziņu.
EBay
eBay Inc. ir ASV daudznacionāla interneta izsoļu, interneta veikalu, maksājumu portālu īpašnieks. Kompānija ir vietnes eBay.com un tās versiju dažādās valstīs īpašnieks. Tai pieder tiešsaistes maksājumu sistēma PayPal.
Vēsture
Interneta izsoļu vietne dibināta kā AuctionWeb Sanhosē, Kalifornijā, 1995. gada 3. septembrī. Tās dibinātājs ir Francijā dzimušais irāņu izcelsmes programmētājs Pjērs Omidjars. Tā bija daļa no lielākas personīgās vietnes, kurā Omidjars pajokoja par Ebolas vīrusu.
Viens no pirmajiem priekšmetiem, ko par $14,83 pārdeva eBay izsolē, bija sabojāts lāzera rādāmkociņš. Pārsteidzoši, bet kad Omidjars sazinājās ar uzvarētāju, jautādams, vai viņš saprot, ka nopircis sabojātu lāzera rādāmkociņu? "Es esmu sabojātu lāzera rādāmkociņu kolekcionārs", paskaidroja pircējs." Tāpat visai plaši zināms stāsts par to, ka uzņēmums tika izveidots, lai Omidjara līgavai būtu iespējams mainīt PEZ konfekšu turētājus ar citiem kolekcionāriem, ko pati kompānija vēlāk apstiprināja.
Ptolemajs
Klaudijs Ptolemajs (el, dzimis ap 90. gadu, miris ap 168. gadu) bija 2. gadsimta, grieķu valodā rakstošs astronoms, matemātiķis, ģeogrāfs, mūzikas teorētiķis, optiķis un astrologs no Ēģiptes, kas tolaik atradās Romas impērijas sastāvā. Klaudijs Ptolemajs bija Romas pilsonis. Lai gan daudzi no viņa darbiem ir saglabājušies līdz mūsdienām, par viņa personīgo dzīvi ziņu ir maz.
EBay
Vēsture
Savu pašreizējo nosaukumu eBay ieguva 1997. gada septembrī. Sākumā Omidjars vietni vēlējies nosaukt par Echo Bay Technology Group. Tomēr vietnes nosaukums EchoBay.com jau piederēja zelta ieguves uzņēmumam Echo Bay Mines, un nosaukums tika saīsināts uz eBay.com.
Ptolemajs
Viens no ievērojamākajiem viņa darbiem ir viņa enciklopēdiskais astronomijas datu apkopjums ar nosaukumu "Almagest". Tajā ir apkopotas sengrieķu zināšanas astronomijā un klasificētas 1022 zvaigznes. Ptolemajs atbalstīja ģeocentrisma ideju, tas ir, ka Visuma centrā atrodas Zeme un pārējie debess ķermeņi riņķo ap to. Šajā jautājumā viņš izstrādāja tā saukto Ptolemaja sistēmu, kas bija oficiālā dogma rietumu zinātnē līdz pat 19. gadsimtam, kad 1851. gadā ar Fuko svārsta palīdzību tika pierādīta Zemes rotācija ap savu asi un tika apgāzta ideja, ka Zeme ir visuma centrā.
EBay
Vēsture
Turpmākos gados eBay attīstījās no tirgus platformas "klients klientam" (C2C) līdz "bizness klientam" (B2C), ko izmantoja kā fiziskas, tā juridiskas personas.
Ptolemajs
Ptolemajs publicēja arī vairākas grāmatas, kurās bija iekļauti jauni ģeometrisko uzdevumu pierādījumi un teorēmas. Viņš izveidoja arī kalendāru, kurā bija iekļautas norādes par laikapstākļiem un par zvaigžņu parādīšanos un norietēšanu. Ptolemajs uzrakstīja arī piecas grāmatas par optiskajām parādībām un trīs grāmatas par mūziku. Ģeogrāfu aprindās Ptolemajs ir ievērojams ar astoņu sējumu lielo darbu "Geographia". Tas ir atzīts par otru viņa ievērojamāko darbu aiz Almagest. Šajā darbā ir sniegta informācija par karšu veidošanu un uzskaitītas ievērojamas Eiropas, Āzijas un Āfrikas vietas pēc to ģeogrāfiskā platuma un garuma. Neraugoties uz daudzām neprecizitātēm, daudzi ģeogrāfi un karšu veidotāji turpmāk vadījās pēc Ptolemaja izveidotajām kartēm.
EBay
Vēsture
2020. gada 21. jūlijā tika paziņots, ka Norvēģijas interneta reklāmu uzņēmums Adevinta iegādāties eBay reklāmas sludinājumu biznesu eBay Classifieds Group, par to samaksājot 2,5 miljardus dolāru un nododot eBay 44 % kapitāldaļu.
Vietnes darbība
eBay darbības pamatprincips ir piedāvāt tirgotājiem interneta platformu savu preču pārdošanai. Uzņēmums ir tikai starpnieks pirkšanas – pārdošanas līguma slēgšanas brīdī. Pirkuma apmaksa un piegāde pircējam notiek bez eBay dalības. Lai pārdevējs varētu izlikt savu preci pārdošanai, tam ir jāmaksā fiksēta ievietošanas komisijas maksa (Insertation Fee), kā arī komisija par preces pārdošanu (Final Value Fee –FVF), kas ir 9% no pārdošanas cenas, bet ne vairāk par $ 50. Komisijas maksas atšķiras atkarībā no pārdošanas veida un preču kategorijas. Pircējiem eBay izmantošana ir bez maksas. Tā kā eBay peļņa ir atkarīga no vietnē pārdoto preču apjoma, tad pārdošanas nosacījumi ir visai liberāli. Tirdzniecībā ir atļautas tās preces, kas nav aizliegtas tajās valstīs, kur reģistrēta eBay filiāles vietne, un attiecīgās preces nav iekļautas Aizliegto preču sarakstā.
Ievietojot preci izsolē, tirgotājam ir iespēja izvēlēties sev vēlamo pārdošanas modeli: Šajā modelī pārdevējs norāda preces (preču) sākuma cenu, pārdošanas sākuma laiku un ilgumu. Visi interesenti var likt savu likmi jebkurā brīdī, bet jāievēro, ka izsole darbojas 24 stundas diennaktī, un var būt pārsolīta jebkurā laikā. Izsoles dalībnieku likmes ir iespējams aplūkot pārdodamās preces lapā. Izsoles dalībnieku identitāte paliek neatklāta. Augstāko likmi solījušais dalībnieks saņem tiesības preci iegādāties. Jāņem vērā, ka Katrs dalībnieks var sākotnēji uzlikt savu augstāko cenu, ko viņš būtu gatavs maksāt par preci, bet tas nenozīmē, ka pircēja solītā augstākā cena tiks sasniegta. Piemēram, pircējs ir gatavs par preci maksāt $ 10 to ierakstot attiecīgā lauciņā; preces [pārdevēja uzliktā] sākuma cena ir $1, trim dalībniekiem liekot likmes, tiek sasniegti $5, ja šī likme netiek pārspēta izsoles beigu brīdi, tad pārdošanas cena ir $5. Datorprogrammētāji ir izstrādājuši programmu „Sniper”, kas paaugstina likmes izsoles pēdējās sekundēs, dodot iespēju kādam pircējam ar mazāko soli pārspēt savu sāncensi. Pārdevējs jau sākumā ir noteicis cenu, par kādu viņš vēlās pārdot savu preci. Pircējam piekrītot cenai, ir iespēja to „Nopirkt tūlīt”(Buy It Now). Pērkot vairākas preces no viena pārdevēja, ir iespējams [uz pārdevēja nosacījumiem] apvienot pasta izdevumu maksu vai saņemt atlaides. Pārdevējs izveido beztermiņa sludinājumu, to ievietojot eBay vietnē. Pirkšana-pārdošana notiek abām pusēm vienojoties savā starpā. Šim izsoles modelim nav pircēja/pārdevēja eBay aizsardzības, tas darbojas tikai atsevišķām preču kategorijām.
Lai abām pusēm būtu vieglāk noslēgt pirkšanas-pārdošanas līgumu, eBay papildus piedāvā VoIP, Skype pakalpojumus, kā arī tiešsaistes maksājumu sistēmu PayPal.
Pirkumi
Savas darbības laikā eBay ir veicis iespaidīgus pirkumus:
Peldēšana 2008. gada vasaras olimpiskajās spēlēs — 400 metri kompleksajā stilā vīriešiem
Sacīkstes 400 metru kompleksajā stilā vīriešiem notika 9. un 10. augustā. Sacīkstēm kvalificējās 29 sportisti. Zelta medaļu izcīnija ASV peldētājs Maikls Felpss.
Priekšsacīkstes
Q - kvalificējās finālam
OR - olimpiskais rekords
NR - nacionālais rekords
Fināls
WR - pasaules rekords
ER - Eiropas rekords
Silupīte
Silupīte var būt:
Vīsbādene
Vīsbādene (de) ir pilsēta Reinas upes labajā krastā Vācijā. Hesenes federālās zemes galvaspilsēta.
Vīsbādenes pirmsākumi
Pilsētas vēsture aizsākās Senajos laikos, jau romiešiem bija zināmi pilsētas karstie avoti. Pirmais Vīsbādenes nosaukums bijis Aquae Mattiacorum, kas tulkojumā no latīņu valodas nozīmē Matiāku ūdeņi (Matiāki bija vietējās ģermāņu cilts nosaukums). Pilsētas nocietinājumi izbūvēti no no m.ē. 6. līdz 15. gadam.
Transports
Vīsbādenes pilsētas sabiedrisko transportu apkalpo pašvaldības uzņēmums ESWE Verkehr (ESWE Satiksme).
Dielektriķis
Dielektriķis ir viela, kurā ir maz brīvo lādiņnesēju, tādējādi dielektriķis ir viela, kura ļoti slikti vada elektrisko strāvu. Tipiski dielektriķi ir stikls, dažādas plastmasas, keramika, gumija, vizla, kā arī gaiss. Dielektriķi ir arī daudzas citas nejonizētas gāzes un šķidrumi, kā arī destilēts ūdens jeb pilnīgi tīrs ūdens (dabā tīrs ūdens tikpat kā nemēdz būt).
Dielektriķī Kulona spēks, kas darbojas starp lādiņiem, kļūst ε reizes vājāks nekā tad, ja lādiņi atrastos vakuumā, kur ε ir vides relatīvā dielektriskā caurlaidība.
Dielektriskā vidē samazinās elektriskā lauka intensitāte. Dielektriķu molekulām var būt elektriskais dipolmoments pašām par sevi, vai arī tas var veidoties ārējā elektriskā lauka klātbūtnē (skatīt: Dielektriķu polarizēšanās).